
	Argumentai: 

Dabartinis siūlymas neatitinka verslo lūkesčių ir pozityvios ekonomikos augimo darbotvarkės. Pagal dabartinį siūlymą, siekiant nepabloginti verslo pardavimo mokestinių sąlygų būtina išlaikyti parduodamas akcijas daugiau nei 10 m., o išlaikius mažiau - gaunamos pajamos būtų sumuojamos kartu su kitomis pajamomis ir apmokestinamos progresiniais tarifais (iki 32 proc.). Praktiškai tai reiškia, kad parduodam verslą už daugiau nei 60 VDU, t. y. maždaug 1,7 mln. eurų, gautos pajamos viršijančios šią ribą būtų apmokestinamos 32 proc. tarifu. Palyginus, pagal dabar galiojantį GPM tokios pajamos būtų apmokestinamos 15 proc. tarifu. Toks mokestinis rėžimas yra netinkamas skatinti įvairių formų, ypač Startuolių vystymąsi šalyje ES šalyse kapitalo prieaugio pajamos apmokestinamos skirtingai nei reguliarios pajamos iš darbo santykių. Šios pajamos skirtingai apmokestinamos Vokietijoje, Prancūzijoje, Švedijoje, Danijoje, Belgijoje, Lenkijoje ir iki šiol Lietuvoje, taip pat JAV ir Jungtinėje Karalystėje.  Šiose šalyse kapitalo pajamos apmokestinamos 0-30 proc. rėžiuose. Siekiant nepabloginti Lietuvos verslo konkurencinės situacijos, siūlome nereguliarių kapitalo pajamų neapmokestinti progresiniais tarifais. Priešingu atveju kyla pagrįsta rizika, kad Lietuvoje veikiantys verslai relokuosis į palankesnį mokestinį rėžimą turinčias šalis.

Pasiūlymas: 

Pakeisti Įstatymo projekto 1 straipsniu keičiamo Įstatymo 6 straipsnio 6 dalies – 3 punktą  ir jį išdėstyti taip:

„3) ne per investicinę sąskaitą įsigytų akcijų (dalių, pajų) pardavimo ar kitokio perleidimo nuosavybėn pajamos, jeigu šios akcijos (dalys, pajai) įsigytos (įsigyti) anksčiau negu prieš 10 3 metų iki jų pardavimo ar kitokio perleidimo nuosavybėn dienos.“

